經數 : 一五七九

經名 : 瑜伽師地論卷第九十九

頁數 : 八七一

上          欄

道俗交遊縱蕩. 專修善品. 曾無間[&FFFF]#. 如是

名爲第四因緣. 又初修業癡狂心亂痛惱所

逼. 如是名爲第五因緣. 當知由此五因緣

故. 從初不犯. 云何還淨. 謂如有一. 隨所

犯罪卽便生起五種惡作. 五支所攝不放逸

行以爲依止. 由五種相除彼所生五種惡

作. 云何生起五種惡作. 一者由我毁犯淨

戒因緣. 於後定當深自懇責生起惡作. 二

者由我毁犯淨戒因緣. 定當爲他諸天呵

責生起惡作. 三者由我毁犯淨戒因緣.

定爲大師及諸有智同梵行者當共呵責生

起惡作. 四者由我毁犯淨戒因緣. 定遍方

維惡名惡稱惡聲惡頌彰顯流布生起惡作.

五者由我毁犯淨戒因緣. 身壞已後必定

當墮諸惡趣中生起惡作. 五支所攝不放

逸行. 如聲聞地應知其相. 謂前際俱行.

後際俱行. 中際俱行. 初時所作. 及俱隨行.

云何由五種相除彼所生五種惡作. 一者

世尊所說正法皆有因緣. 亦有出離. 是故

所犯容可還淨. 由是除遣所生惡作. 二

者由彼無知放逸煩惱熾盛及以輕慢. 犯所

犯罪. 卽此無知乃至輕慢我已斷滅. 所有正

智乃至尊敬我已生起. 由是除遣所生惡

作. 三者當來無犯意樂我已生起. 由是除

遣所生惡作. 四者我已於諸有智同梵行所

發露悔滅. 由是除遣所生惡作. 五者我

於佛善說法毘柰耶中旣出家已. 雖越學

處而能悔滅極爲善哉. 然薄伽梵以無量

門呵毁所起相續惡作. 爲蓋爲障. 我今於

中          欄

彼多住堅執不能除遣. 非極善哉. 了知此

已. 由是除遣所生惡作. 如是名爲所犯還

淨

復次應知略有五毘柰耶所隨行法. 依毘

柰耶勤學苾芻隨行於彼. 云何爲五. 一者

安住. 二者居處. 三者所依. 四者受用. 五者

□磨. 云何安住. 謂依毘柰耶勤學苾芻. 應

當安住五種想住. 何等爲五. 一者若入

聚落應當安住入牢獄想. 二者若在道場

常當於己住沙門想. 應知此中沙門想者.

謂我於今色形別異棄捨俗相. 我已受□

壞色等事廣說如經. 審諦觀察二十二處.

三者若飮食時當常安住爲療病想. 四者

若處遠離於眼所識色耳所識聲等. 應住

盲聾□[&FFFF]#等想. 五者若寢息時當起難保

曠野林中驚怖鹿想. 依毘柰耶勤學苾芻.

常當安住是五想住. 於此想住旣安住已.

雖現受用堪爲國王所受衣服飮食臥具.

而不1墮受欲樂行邊. 云何居處. 謂五居

處. 一苾芻居處. 二苾芻尼居處. 三外道居

處. 四雜染居處. 五無雜染居處. 苾芻居處

者. 謂於是處有諸苾芻下中上座之所居

止. 苾芻尼居處者. 謂於是處有苾芻尼

如前三種之所居止. 外道居處者. 謂於是

處種種外道之所居止. 謂離繫. 淨命. 波輸

[&FFFF]#多. 如是等類. 雜染居處者. 謂於是處一

切□磨皆不施設. 或但施設一分□磨. 無雜

染居處者. 謂於是處具足施設一切□磨.

又無雜染苾芻居處. 應知衆會安立整肅.

下          欄

若有雜染苾芻居處. 應知衆會安立混雜.

諸有愛樂所學苾芻. 於有雜染苾芻居處.

應故思擇. 棄捨利養. 棄捨恭敬. 不應止

住. 除有2危難暫時依附. 或行道路暫時

止息. 或爲拔彼諸苾芻衆出不善處安置

善處. 於苾芻尼衆所居處. 不應止住. 3除

如前說三種因緣. 外道居處當知亦爾於

無雜染苾芻居處. 雖正思擇盡壽止住. 而

應常懷[&FFFF]#旅之想. 若有苾芻. 雖住如是

諸所居處. 應懷種種慮恐處想. 雖住如是

無譏嫌處. 而常慮恐爲諸有智同梵行者

之所譏嫌. 云何所依. 謂五所依. 何等爲五.

一村田所依. 二居處所依. 三補特伽羅所依.

四諸衣服等資4具所依. 五威儀所依. 若依

村城地方分所而得安住. 應知是名村田

所依. 若依圍林或諸寺院經行處等而得

安住. 應知是名居處所依. 若依施主. 軌範.

親敎. 諫誨憶念敎授敎誡說正法者. 而得

安住. 應知是名補特伽羅所依. 若依順道

或[&FFFF]#或妙. 隨所獲得衣服飮食病緣醫藥資

身衆具而得安住. 應知是名諸衣服等資

具所依. 若依是處於時5時間. 身四威儀如

其所樂得安樂住. 應知是名威儀所依. 若

依如是所依而住. 終不爲其苦惱非聖無

義所引6困弊匪宜損害自己. 云何受用. 謂

有五種不淨受用. 及有五種淸淨受用. 云何

五種不淨受用. 一者受用□堵波物. 非遭

重病. 設遭重病有餘方計. 二者受用諸

僧祇物. 非僧授與非墮[&FFFF]#中. 非彼分攝.

經數 : 一五七九

經名 : 瑜伽師地論卷第九十九

頁數 : 八七二

上        欄

三者受用他別人物. 不從彼得. 非彼所許.

隨意受用. 四者受用非委信物. 謂非委信

補特伽羅一切所有不應受用五者受用諸

便穢等所染汚物. 或由習近減諸善法增

不善法. 或習近時令諸世間生起譏訶. 令

諸世間共所厭賤. 未生信者令倍不信.

已生信者令其變異. 是名五種不淨受用.

於毘柰耶勤學苾芻. 應當遠離. 與此相違.

應知五種淸淨受用. 於毘柰耶勤學苾芻.

應當受用如是. 遠離不淨受用. 於淨受用

隨行苾芻. 能善酬報所有信施. 云何□磨.

謂一切□磨略有四種. 一者單白□磨. 二者

白二□磨. 三者白四□磨. 四者三語□磨.

此四□磨略有二事爲所依處. 一有情數事

爲所依處. 二無情數事爲所依處 有情數事

爲所依處者. 謂出家□磨. 若受具足□磨.

若補特伽羅同意□磨. 若出罪□磨. 若擧□

磨. 若□□磨. 若兩安居受1七二十四十夜

等所有□磨. 如是或爲攝受有情. 或爲折

伏有情. 施設□磨. 是名有情數事爲所依

處□磨. 無情數事爲所依處者. 謂受持依

[&FFFF]#□磨. 若持□2□那衣護衣不捨□磨.

若結界□磨. 若淨稻穀同意□磨. 如是等

類所有□磨. 當知是名無情數事爲所依

處□磨. 又此□磨當知或有二衆所作.

或有四衆所作. 或有十衆所作. 或有二十

衆所作. 或有四十衆所作. 或有合衆所作.

二衆所作者. 謂一苾芻對一苾芻三說別悔

□磨. 發露悔除或隕墜罪或惡作罪等. 四

中          欄

衆所作者. 謂如有一. 犯[&FFFF]#罪已於四人前

發露悔除□磨. 十衆所作者. 謂受具足□

磨. 二十衆所作者. 謂出苾芻衆餘罪□磨.

及苾芻尼受具足□磨. 四十衆所作者. 謂

出苾芻尼衆餘罪□磨. 合衆所作者. 謂增

長□磨. 若恣擧□磨. 或餘所有種類□磨.

是四□磨由事差別成無量種. 廣說應知

如毘柰耶摩3□理迦. 如是解了所有□磨.

於毘柰耶勤學苾芻. 隨□磨行. 於所犯罪

而得善巧. 於罪出離亦得善巧. 避護自身

令得淸淨離諸罪過

復次於毘柰耶勤學苾芻. 應知有五違逆

學法. 應當遠離. 復有五種隨順學法. 應當

受持. 云何爲五違逆學法. 一者障□. 二者

像似正法. 三者惡友. 四者愚戇煩惱熾盛.

五者宿世資糧其力薄弱. 云何障□. 謂有

五障. 一增上戒障. 二增上心障. 三增上慧障.

四往善趣障. 五利養壽命所作事障. 云何

名爲增上戒障. 謂如有一. 或是奴婢. 或是

獲得. 或有所言. 廣說一切障出家法而與

相應. 如是名爲增上戒障. 云何名爲增上

心障. 有十一障. 當知名爲增上心障. 謂數

與衆會爲初. 處分居處爲後. 云何名爲

增上慧障. 謂於正法及說法師不起恭敬.

陵□正法及說法師輕賤自己. 於法□[&FFFF]#

障他正法. 令背正法毁謗正法. 如是等類

當知皆名增上慧障. 云何名爲往善趣障.

謂如有一. 惡欲邪見多諸忿恨. 乃至廣說.

如是色類順諸惡趣受學轉法. 當知是名

下         欄

順惡趣障. 利養障者. 謂隨所行. 令未信

者更增不信. 其已信者能令改變. 不樂功

德. 不時時中精勤修習施福業事. 不樂爲

他引攝所有利益安樂. 如是等類. 壽命障

者. 謂不謹愼遠避惡象. 廣說乃至. 不善遠

離有災有疫諸惡國土. 又不遠離諸因諸

緣未盡壽量能令夭歿. 如是等類. 所作事

障者. 謂能障□營衣[&FFFF]#等所有事業. 如是

一切總攝爲一. 應知說名利養壽命所作事

障. 云何名爲像似正法. 謂略有二種像似

正法. 一似敎正法. 二似行正法. 若於非法

生是法想. 顯示非法以爲是法. 令他於

中生正法想. 如是法敎實故諦故. 非是正

法. 而復像似正法顯現. 是故名爲似敎正

法. 若廣爲他如是宣說. 令他受學亦自修

行. 妄起法想習諸邪行. 而自□慢稱言我

能修是正行. 應知是名似行正法

爲廣宣說像似正法. 復說中間□[&FFFF]#南4曰

初法等五種    5次根等諸見

非處惡作等    後暴惡戒等

諸以如來所說法敎相似文句. 於諸經中

安置僞經. 於諸律中安置僞律. 如是名爲

像似正法. 又由增益或損減見. 增益虛事

損減實事. 由此方便於無常等種種義門.

廣爲他人宣說開示如是如是自他習行.

如是亦名像似正法. 又於宣說補特伽羅

所有經典. 邪取分別說有眞實補特伽羅. 如

是亦名像似正法. 又於種種假有法中. 宣

說開示爲實有性. 如是亦名像似正法. 又

經數 : 一五七九

經名 : 瑜伽師地論卷第九十九

頁數 : 八七三

上         欄

於遠離一切戱論究竟涅槃. 分別爲有或

爲非有. 說爲有性或非有性. 如是亦名像

似正法. 又有一類補特伽羅. 作如是說. 世

尊宣示稱揚讚歎密護根門. 由是因緣寧

不視色. 乃至於法不以意思. 而不繫念

觀視衆色乃至以意思惟諸法. 如是亦名

像似正法. 又聞世尊宣示稱歎簡靜而住.

便作是言. 寧無咎責不測量他. 於應毁

者而不呵毁. 於應讚者亦不稱讚. 而

不有所呵毁稱讚. 如是亦名像似正法. 又

聞世尊宣示稱歎和氣軟語. 便作是言. 受

默然戒都無言說爲極善哉. 如是亦名像

似正法. 又聞世尊宣示稱歎節量衣食. 便

作是言. 斷食而住露體而行最爲妙善. 如是

亦名像似正法. 又聞世尊宣示稱歎離□

雜住. 息諸言說及以事業. 便作是言. 棄捨

臥具. 寂靜閑居. 無所修習爲極美妙. 如

是亦名像似正法. 又聞佛說心將導世間.

心營造一切. 隨心所生起皆自在而轉. 於

如是等諸經義趣不如實知. 或有一類. 由

惡取執作如是言. 唯有一識馳流生死.

無二無別. 如是亦名像似正法. 又聞佛

許持戒士夫補特伽羅受百味食百千衣服.

障道妙欲. 設此品類正受用時亦不爲障. 或

有一類. 由惡取執作如是言. 世尊所說

障道諸欲. 若有習近不足爲障. 如是亦

名像似正法. 又聞佛說諸阿羅漢於現法

中於食言說蘊界處等不捨不取不如實

知. 便作是說. 如我解佛所說法者. 阿羅

中          欄

漢僧於其死後無所覺了. 如是亦名像似

正法. 復有一類. 不如實知世俗勝義二諦

道理. 違二諦理. 作如是言. 諸蘊無我. 云

何無我造作諸業令我觸證. 應知亦名像

似正法. 復有一類. 本性愚癡多行謗毁. 彼

於九種內正住心不如實知. 於諦觀行念

住觀行不如實知. 由不知故. 爲他宣說

唯信解作意是奢摩他品. 唯信解作意是毘

[&FFFF]#舍那品. 唯信解作意能得究竟. 自亦習

行. 如是相行當知亦名像似正法. 復有一

類. 非處惡作而不思惟. 當知亦名像似正

法. 復有一類. 於其讀誦觀行作意. 皆有堪

能而樂僧事. 亦於其中見勝功德. 爲他

宣說. 當知亦名像似正法. 復有一類. 於戒

於修有所堪能 . 而於惠施見勝功德. 遊

歷諸方. 於自禁戒所遮止處多有毁犯. 集

諸財物奉佛法僧. 當知亦名像似正法. 復

有一類. 於善說法毘柰耶中旣出家已. 展

轉相引專以聽聞爲其究竟. 當知亦名像

似正法. 復有一類. 見諸苾芻大族大福多

獲衣等所有利養. 捨少欲等而往其所恭

敬□慰現親誨喩. 令新苾芻邪心動作. 當

知亦名像似正法. 復有一類. 棄捨如來所

說甚深空性相應所有經典. 專樂習學隨順

世間文章[&FFFF]#術. 而不自察懷聰明慢. 又欲

令他知己聰敏. 當知亦名像似正法. 復有

一類. 折伏暴惡及諸犯戒. 爲欲於彼暴惡

犯戒作不饒益發起惡思. 當知亦名像似

正法. 復有一類. □集種種1矯詐威儀. 當知

下        欄

亦名像似正法. 復有一類. 以解世間文章

[&FFFF]#術. 多心多獲所有利養. 當知亦名像似

正法. 復有一類. 損惱於他以其非法積聚

財寶作有罪福. 當知亦名像似正法. 又

卽於彼能引無義像似正法. 以諸因緣開

示建立. 當知亦名像似正法. 如是一切像

似正法. 應知皆是違逆學法. 惡友性相. 廣

說應知如聲聞地及菩薩地. 又略說者. 若

於放逸或於惡行. 或於下劣諸善功德. 而

相勸勵. 應知是類總名惡友. 若諸昧劣愚

癡種類. 所有猛利長時煩惱. 是名愚戇煩惱

熾盛. 若於宿世信等善法不修習故. 於現

法中信等微弱. 雖極精懇. 然無力能卽於

現法獲得涅槃. 當知是名宿世資糧有所

闕故於現法中其力薄弱. 是名五種違逆

學法. 與此相違. 應知五種隨順學法. 成就

彼故於毘柰耶勤學苾芻. 能正修集一切

所學. 成就如是隨順法者. 復有五法能防

戒蘊一正出家. 二善請問. 三審觀察. 四修

對治. 五任持信. 不厄於債而心出家. 如前

廣說. 唯心涅槃愛樂所學而心出家. 當

知如是名正出家. 旣出家已於犯無犯及

還淨中. 若有苾芻持經律論. 其所未了躬

往請決彼便開曉. 當知如是名善請問. 於

自尸羅三時觀察. 或初日分或中日分或後

日分. 若見無犯便生歡喜. 書夜精勤隨學

而住. 若見有犯卽便速疾如法悔除. 當知

如是名審觀察. 於時時間初夜後夜或書日

分. 思惟修習所有貪等煩惱對治. 非唯聽

經數 : 一五七九

經名 : 瑜伽師地論卷第九十九

頁數 : 八七四

上          欄

聞尸羅言敎便生喜足. 當知如是名修對

治. 深信有犯當不愛果. 深信無犯當來愛

果. 當知如是名任持信. 又正出家爲所

依止作餘四事. 由正請問終不毁犯. 無知

故犯. 由審觀察終不毁犯. 放逸故犯. 由修

對治終不毁犯. 煩惱熾盛故有所犯. 由任

持信終不毁犯. 輕慢故犯. 依止如是五種

法故. 能防戒蘊名善防護. 復次於毘柰

耶勤學苾芻. 由有五種寂靜法故. 能滅諸

惡. 云何爲五. 一者柔和易可共住. 二者斷.

三者斷支. 四者敬事. 五者滅諍. 何等柔和

易可共住. 謂如經說. 略有六種可愛樂法.

何等爲斷. 謂諸人天所有四輪. 何等斷支. 謂

五斷支. 何等敬事. 謂敬事大師. 廣說乃至.

無有放逸. 何等滅諍. 謂七滅諍法. 當知此

中由依身等於同梵行現行非愛. 又於僧

祇共有財物不平受用. 又有戒見不同分法.

由依此故難可共住. 性不柔和. 心常展

轉互相1經構. 如是名爲可愛樂法之所對

治. 與此相違. 由其白品三種因緣. 當知卽

是建立六種可愛樂法. 由其第一建立三

種. 由其第二建立第四. 由其第三建立第

五及以第六. 又於此中所有令他獲得可

愛利益安樂. 正現在前身等諸業. 名慈善

友. 若物可令淸淨受用. 此物名爲如法利

養. 若物不依邪命非法方便獲得. 此物名

爲如法所得. 若物已置在於[&FFFF]#內. 當知此

物名墮[&FFFF]#中. 若物雖未置於[&FFFF]#中而將欲

置. 當知此物名[&FFFF]#所攝. 若所受食不偏精

中         欄

妙. 亦不偏多. 共食所食. 顯露而食不私密

食. 乃至唯有可充腹食亦共分布終不故

思隱障處食. 亦不閉門. 而有所食恐他飢

2乏來至希心不得分給. 當知是名平等受

用. 聖所愛戒差別分別. 如攝異門應知其

相. 出世正見差別分別. 卽攝事分應知其相.

又由二相成可樂性. 一體彼有德而尊重

故. 二荷彼有恩而慰意故. 又可樂性有二

差別. 一者未生令其得生. 二者生已當倍

增廣. 應知此中尊重增上. 謂體彼有德. 慰

意增上. 謂財法二攝. 彼二增上謂善和合. 合

合增上謂心無擾惱. 遠離貪等所有擾惱. 名

曰無違. 和合方便共爲一事. 名曰無諍. 和

同水乳名一趣性. 又處所圓滿. 敎導圓滿.

正行圓滿. 資糧圓滿爲所依止. 應知建立人

天四輪. 五種妙好所住方處. 名處所圓滿. 廣

說應知如聲聞地. 正士善友. 名敎導圓滿.

應說應知如聲聞地及菩薩地. 由五種相自

發正願. 名正行圓滿. 何等爲五. 一於正敎

授能敬順取. 二行無違逆. 三如實自顯. 四

其敎授師隨所獲得精[&FFFF]#衣服飮食臥具便

生喜足. 五無間殷重二種加行樂斷樂修.

乃至修習四種苾芻愛取對治. 又宿所作福

補特伽羅宿世善根增上力故. 應知有五

相果勝利. 謂宿所作福增上力故 安住二

種可愛果報. 一內. 二外. 內可愛果報者. 謂

長壽久住妙色端嚴. 無病少惱非僕非女

非半擇迦. 智慧猛利發言威肅具大宗3葉.

外可愛果報者. 謂生富貴家. 如經廣說. 大

下          欄

富大冀有大侍衛. 是名第一宿所作福相果

勝利. 又宿所作福增上力故. 得善安住. 非

諸□□藥叉非人守宅神等能爲障□. 謂於

財位不作障□. 或於壽命不作障□. 是

名第4二宿所作福相果勝利. 又宿所作福

增上力故. 性於善法心能趣入修習無怠.

是名第三宿所作福相果勝利. 又宿所作福

增上力故. 性於惡行深自懇愧. 雖作惡已

時時發起猛利悔心. 由此因緣令已作惡

現在微劣. 於當來惡能永遠離. 是名第四

宿所作福相果勝利. 又宿所作福增上力故.

一切事業方便加行. 意趣5伎能展轉昌盛. 凡

所施爲無不敬順. 少用功力多有成辦.

是名第五宿所作福相果勝利. 如是四種.

天上諸天人中諸人. 所有止觀勝妙車輪. 隨

有所闕其車不轉. 又依應所得義深生

信解. 於師長前如實自顯身有勇悍心

有勇悍堪能領解善說惡說所有法義. 如

其次第應知建立五種斷支. 隨闕一支

斷不成辦. 又於最初應當勉勵敬事大

師. 謂能宣說增上戒學增上心學增上慧學

所有法敎. 次應敬事其所說法. 次修習法

隨法行時. 應當敬事依增上戒與毘柰耶

相應學處. 次應敬事依增上心及增上慧

敎誡敎授. 於時時間修財供養及法供養.

應知此中財法供養. 謂同居止及同受用.

次於靜慮修三摩地. 從此無間隨無愛味

通達諦理. 永盡諸漏無有放逸. 如是七

種敬事差別次第應知. 又由三相應知敬

經數 : 一五七九

經名 : 瑜伽師地論卷第一百

頁數 : 八七五

上        欄

事. 由能體彼功德勝利故起尊重. 隨所體

悉以身語意三種正行而修恭敬. 復設種

種幢□蓋等而爲供養. 有諸同梵行者擧

餘同梵行者所犯衆罪. 卽於現前四目相

對. 而以其實不以非實. 乃至廣說. 彼於

未了正解了時便更無犯. 更無犯故是諸

苾芻. 由見聞疑不應重擧前所犯事. 如

是諍事便得除滅. 有諸苾芻見餘苾芻犯

罪時節. 別於後時彼犯罪者忘自所犯. 其

見犯者記彼所犯便擧是事. 問言. 汝憶

自所犯不. 彼1乃答言. 我都不憶. 彼旣不憶

不可自悔. 妄言我憶. 非無悔言能離惡

作. 旣被他擧故信順他. 應從衆僧心乞

憶念毘柰耶想及以淸淨. 爾時衆僧信諸苾

芻與彼淸淨. 彼犯罪者得離惡作. 是諸

苾芻不應重擧前所犯事. 如是諍事便得

除滅. 復有苾芻由2[&FFFF]#狂故現行衆多非

沙門法不隨順法. 彼由此事故不成犯.

3復有一類無知苾芻. 謂彼成犯非處擧

發. 有諸苾芻爲防未來敎示憶念. 令得

自心還從衆僧心乞不癡毘柰耶想及以淸

淨. 彼聞是已卽便心乞. 爾時衆僧應斷如

是補特伽羅不成於犯. 僧和合住唱與淸

淨. 無知苾芻旣聞是已. 不復重擧前所犯

事. 如是諍事便得除滅. 復有苾芻於衆僧

中擧苾芻罪. 其能擧者起有犯想. 彼所擧

者起無犯想. 由無犯想便自稱言我無所

4犯. 能擧者云長老豈不曾作如是如是

事耶. 彼遂誠言. 我不曾作. 能擧復云. 彼

中         欄

先已犯. 今得擧發猶不了. 故仍言不犯. 爾

時衆僧便爲尋心事之自性爲犯不犯. 待

得實已當如法斷. 如是諍事便得除滅. 有

異住處衆多屬苾芻. 於所犯罪互生疑諍. 或

言有犯或言無犯. 或言是重或言是輕.

有別住處衆數過前. 或望彼衆此多慧解

受持三藏. 彼應就此請決所疑令到究

竟. 如是諍事便得除滅. 復有苾芻旣犯罪

已. 自惡作纏之所激發遂成憂悴. 慮他擧

發便如法悔. 由此一切諍事除滅. 有多苾

芻互相擧罪. 各爲□慢之所執持. 不欲展

轉相對發露. 專事離散. 二部別居各作是

言. 彼旣不肯來對我衆發露悔滅. 我等何

爲輒就彼衆發露5悔滅. 彼此部中各應推

一有智衆首共稟所言. 補特伽羅同6往他

衆. 許其發露悔滅所犯. 如是諍事便得除

滅. 如是諍事略有四種. 應知除滅亦有四

種. 云何名爲四種諍事. 一者他擧諍事. 二者

互疑諍事. 三者自擧諍事. 四者互擧7諍事.

何等復名四種除滅. 一者願出所犯除滅.

二者施與淸淨除滅. 三者許心實性除滅.

四者各各發露除滅8

瑜伽師地論卷第九十九

下         欄

瑜伽師地論卷第一百

彌勒菩薩說

*三藏法師玄□奉   詔譯

攝事分中調伏9事擇攝10第五之二

復次依毘柰耶勤學苾芻. 於其五處應正

遍知. 云何爲五. 一事遍知. 二罪遍知. 三補

特伽羅遍知. 四引攝義利遍知. 五損惱遍知.

云何事遍知. 謂蘊等五事如聲聞地已說. 云

何罪遍知. 謂依毘柰耶勤學苾芻. 由五種

相遍知所犯. 一者遍知犯罪因緣. 二者遍

知犯罪等起. 三者遍知所犯罪事. 四者遍者

犯罪加行. 五者遍知犯罪究竟. 遍知犯罪

因緣者. 謂或貪因緣. 或瞋因緣. 或癡因緣.

毁犯衆罪. 遍知犯罪等起者. 謂或有罪由

身等起非語非心. 或復有罪由語等起非

身非心. 或復有罪由心等起非身非語.

或復有罪由身由心等起非語. 或復有罪

由語由心等起非身. 或復有罪由身由語

等起非心. 或復有罪由身由語由心等起.

無獨由心所犯衆罪. 應從他處發露悔除.

唯當懇誠深自防護. 如有苾芻發能種種

欲尋思等不善尋思. 遍知所犯罪事者. 謂犯

罪事略有二種. 一者有情數事. 二者無情數

事. 遍知犯罪加行者. 謂所犯罪有二加行. 一

非所應作事業加行. 二是所應作事業加行.

遍知犯罪究竟者. 謂於是處施設方便. 卽

於是處而得究竟. 非於中間有其退轉.

經數 : 一五七九

經名 : 瑜伽師地論卷第一百

頁數 : 八七六

上           欄

以是緣故所犯圓滿. 諸集[&FFFF]#罪1他勝衆餘

方便中犯隕墜惡作. 於彼方便及自聚中而

得究竟. 於隕墜罪諸方便中. 亦犯惡作. 四

種罪聚名有餘罪. *他勝罪聚名無餘罪. 若

所犯罪由有智故. 名不積集. 或復從他

而顯發故. 亦不積集. 與此相違. 非不積

集. 若所犯罪已從於他如法發露方便悔

除. 名已顯說. 與此相違. 名未顯說. 若所犯

罪2權持當悔. 名有期願. 與此相違. 名無

期願. 若所犯罪. 諸佛世尊於別解脫毘柰耶

中. 建立爲犯. 名有制立. 與此相違. 名無

制立. 若所犯罪. 或約一類補特伽羅. 或復

約時而不決定. 先無差別總相制立. 當知

此罪名爲等運. 與此相違. 名非等運. 云何

補特伽羅遍知. 謂由五相應知差別. 一由

行差別故. 二由衆差別故. 三由增減差別

故. 四由證得差別故. 五由觀察差別故.

由行差別者. 謂能遍知由貪等行有差別

故. 彼有差別. 如聲聞地應知其相. 由衆

差別者. 謂能遍知由苾芻苾芻尼等七衆

別故彼有差別. 3由增減差別者. 謂如一

類補特伽羅. 或貴族出家. 或富族出家. 或顔

容端正. 其餘一類則不如是. 復有一類補

特伽羅. 多聞博識語具足滿大智大福. 於淨

尸羅堅猛防護. 少有所犯多生惡作. 於犯

於出能善了知. 其餘一類則不如是. 若能

遍知如是等事. 當知說名遍知增減有差

別故彼有差別. 由證得差別者. 謂能遍知

從隨信行俱分解脫以爲後邊七種差別.

中        欄

預流果向乃至最後阿羅漢果八種差別. 諸

如是等補特伽羅差別分別. 如聲聞地已

辯其相. 由觀察差別者. 謂能擧罪補特伽

羅. 應善觀察所擧罪者. 然後應擧爲作憶

念. 謂觀所擧補特伽羅爲於我邊有愛敬

不. 廣說如經應知其相. 其所發擧補特伽

羅. 亦應善察能擧罪者. 爲是愚夫4[&FFFF]#狂

癡□非法擧罪欲於我所當作損害. 廣說

如經應知其相. 爲是智者非狂非□所有

白品. 廣說如經應知其相. 又於堪擧補特

伽羅. 應正觀察爲開擧不. 如是觀察補特

伽羅所有差別. 應知說名補特伽羅遍知. 云

何引攝義利遍知. 謂能遍知略有三種引

攝義利. 何等爲三. 一引攝自身利養義利.

二引攝他身出罪義利. 三引攝僧伽□斥犯

戒安樂義利. 引攝自身利養義利者. 謂若

5諸利養體是淸淨. 是名眞實. 若諸利養體

是淸淨而堪要用. 非無所用徒多貯畜凡

百資緣. 如是名爲能引義利. 若諸利養不

過於時堪6住受用. 是名應時. 若諸利養

其餘苾芻亦現引攝. 是名有伴. 卽此有伴非

引破僧. 名離破僧. 若所引攝利養義利.

具此五支安住正念. 以無染心應當受用.

如是引攝利養義利. 名爲無罪. 引攝他身

出罪義利者. 謂若所犯罪彼實現行. 是名

眞實. 若復自知我能令彼出不善處安置

善處. 如是名爲能引義利. 若他說法敬事

尊長恭承病等正加行時. 無容擧罪. 是名

應時. 若擧7彼罪諸餘苾芻共爲助伴. 是

下          欄

名有伴. 非此因緣能引破僧. 如是名爲第

五淸淨. 若所引攝出罪義利. 具此五支安

住正念無染汚心. 如慈善友以柔軟言應

引攝他出罪義利. 如引攝他出罪義利引

攝僧伽□斥犯戒安樂義利. 當知亦爾. 而

差別者. 若因□斥其被□者. 不與能□

8命爲障□. 或不因此壞僧居園. 亦不因

此損壞制多. 及不損餘同梵行者. 如是名

爲能引義利. 與此相違. 應知應名引無義

利. 云何損惱遍知. 謂有五種現法損惱. 凡

夫所趣. 愚癡所趣. 智者所離. 雖實非狂

如狂所作. 乃至唯有處□稽留. 都無增長

所有義利. 云何爲五. 謂有一類傷悼死亡.

以無量門而自煎迫傷淪喪者. 是名第一

現法損惱. 凡夫所趣乃至廣說. 復有一類

幸有所餘易言方便. 而於衢路大市Ｃ間.

分解＝支節疑命殆盡. 邪苦逼己以自存言.

是名第二現法損惱. 凡夫所趣乃至廣說. 復

有一類爲性□貪□垢所蔽. 幸有種種養

命資緣. 而大艱幸以自存言. 是名第三現

法損惱. 凡夫所趣乃至廣說. 云何□垢. 謂

八□垢. 一者宿習□貪不串惠施□垢. 二

者現法上品顧戀身命□垢. 三者於同分

10友共住隨轉諸有情所不串習悲悲心微

劣□垢. 四者見田寡德毁犯正行□垢. 五

者於諸財物起難得想□垢. 六者三時憂

悔□垢. 七者於諸財寶唯見功德不見過

患□垢. 八者邪施□向□垢. 當知是名八種

□垢. 復有一類愛樂天趣心欲生天. 不

經數 : 一五七九

經名 : 瑜伽師地論卷第一百

頁數 : 八七七

上           欄

如實知生天道路. 斷食投火墜高巖等自

加逼害. 是名第四現法損惱. 凡夫所趣乃

至廣說. 復有一類愛樂淸淨. 不如實知

淸淨道路. 謂加苦法而得淸淨. 以無量

門自爲逼害. 是名第五現法損惱. 凡夫所

趣乃至廣說. 如是五種現法逼惱. 依毘柰

耶勤學苾芻. 當正遍知應速遠離

復次依毘柰耶勤學苾芻. 成就五法. 未生

信者令其生信. 已生信者令倍增長. 云何

爲五. 一尸羅圓滿. 二正見圓滿. 三軌則圓

滿. 四淨命圓滿. 五遠離展轉□諍圓滿. 尸羅

圓滿略有十種. 如聲聞地已辯其相. 謂初

善受持不1太比聚不太色散. 乃至廣說. 正

見圓滿略有五種. 一者增益薩迦耶見及邊

執見已永斷故. 二者損減撥無邪見已永斷

故. 三者取見謂諸見取及戒禁取已永斷故.

四者妄計吉祥處見已永斷故. 五者妄計非

有爲有有爲非有諸顚倒見已永斷故. 軌

則圓滿亦有五種. 謂或依時務應所作事.

或依善品應所作事. 或依威儀應所作事.

隨順世間及毘柰耶所有軌則. 廣說應知

如聲聞地. 淨命圓滿亦有五種. 謂能遠離

矯詐等五起邪命法. 如聲聞地應知其相.

遠離展轉□諍圓滿略有六種. 謂離六種□

諍根故. 此中六種□諍根者. 謂忿恨等. 廣

說如經. 又依六處應知建立六□諍根. 云

何六處. 一者不饒益相. 二者樂隱已過□

慢執持. 三者利養恭敬欲愛現行. 四者毁犯

增上戒行. 五者毁犯增上心行. 六者毁犯增

中       欄

上慧行. 應知依第一處建立第一□諍根

本. 乃至依第六處建立第六□諍根本. 謂

有一類補特伽羅衆所識知. 廣從他處多

獲利養. 由是因緣有所毁犯. 於所犯罪

樂欲隱藏. 不欲令他知已所犯. 有諸苾芻

旣了知已. 對一對二或對衆多擧其犯事.

彼由此故一向憂感燒惱身心. 又由□慢

所執持故多生熱惱. 勿彼復對他衆人前

咎責於我. 如是彼人先隱所犯. 說名爲覆.

又復發起□慢煩惱. 此二合名樂隱已過

□慢執持. 由是建立□諍根本. 復有苾芻

恭敬利養欲愛現行. 見有他人多饒寶衆

所知識具大福祐. 則便親附殷重承事. 非

愛非敬亦非樂法. 專爲利養恭敬因緣. 如

是思惟攝取. 質直忍辱. 柔如爲依止. 師我.

於其處隨意自在. 彼於我所多有施爲 . 而

我於彼都無所作. 如是思惟攝取. 捷慧愛

樂修福同梵行者. 以爲助伴. 所有僧事及其

餘事皆令彼作. 我獨蕭然自得而住. 如是

或有毁犯禁戒. 同梵行者正詰問時. 便不

分明假託餘事而有所說. 如是名爲行矯

僞行2□諂. 處所由此因緣起諸□諍. 餘

隨所應當知其相. 與是相違. 有五種法.

令未信者轉增不信. 令已信者尋還變革

復次依毘柰耶勤學苾芻成就五力. 於一

切種等意正行所有加行. 云何五力. 一加

行力. 二意樂力. 三開曉力. 四正智力. 五質

直力. 若有樂學一切身分於諸學中正善

修學. 又於所學最極恭敬爲自調伏爲般

下        欄

涅槃. 如是當知名加行力. 若有所犯由意

樂故速還出離. 如是當知名意樂力. 若於

學處. 時時請問持三藏者. 所有自愛諸善

男子應所修學亦能開示. 如是當知名開

曉力. 從他聞已若於其中是眞是實無倒

攝受. 若於其中僞毘柰耶像似正法諸惡言

說違背法性如實了知. 雖3不至彼躬申

請問所未開曉. 而多聞故於佛世尊所不

遮止亦不開許. 能自思惟於沙門性是能

隨順是能違逆. 旣了知已如其所應能正修

行能正遠離. 如是當知名正4智力. 若信

解力離諸□諂. 無有少分詐妄分別. 非於

少分所開許中增益多分而起現行. 非於

多分所開許中損減少分而起現行. 其所

現行不增不減. 如是最初自生欣慶後令

自他安樂而住修行正行. 非眩惑他. 如是

當知名質直力

復次依毘柰耶所學加行. 應知有五補特

伽羅品類差別. 謂有一類補特伽羅. 於善

說法毘柰耶中. 依出家法始將發趣雖欲

發趣仍未出家. 便生煩惱邪欲尋心. 以是

緣故遂不出家. 復有一類旣出家已. 煩惱

熾盛故思犯罪. 由是因緣多諸憂悔.  便生

煩惱邪欲尋心. 復有一類旣出家已. 於出

家法不生喜樂. 於捨所學將欲發趣. 及

於出家發生憂悔. 而作是念. 非我好作所

謂出家. 彼由二緣發生煩惱邪欲尋心. 復

有一類旣出家已. 命難因緣不起故思違

越所學. 乃至盡命愛樂出家勤修梵行. 彼

經數:一五七九

經名:瑜伽 師地論卷第一百

頁數:八七八

上         欄

非二緣發生煩惱邪欲尋心. 如是四種補

特伽羅是異生類. 復有一類. 謂諸有學未

得解脫. 卽此爲依. 於後第一心慧解脫通

達昇進. 如實了知. 是名第五補特伽羅. 卽

此第五望前第四諸異生類. 由調善可愛有

學解脫. 於後解脫通達昇進而有差別. 卽

此當知已見諦[&FFFF]#. 此中前三補特伽羅. 如

其所應於發趣所生. 憂悔所生. 及俱所生

所有煩惱邪欲尋心. 應正除遣. 於上解脫

應正了知. 第四唯於後上解脫應正了知.

若能如是一切當得平等平等. 復次於三

學中當知略有三種邪行. 謂有一類補特

伽羅. 先心涅槃而樂出家. 出家已後爲天

妙欲愛味所漂. 所受持戒□向善趣. 唯護

尸羅便生喜足. 是名外結補特伽羅於增

上戒第一邪行. 復有一類補特伽羅. 不唯

護戒便生喜足. 而能趣證上諸世間隨一靜

定. 卽於此定深生味染. 不進上心聖諦

現觀. 是名內結補特伽羅於增上心第二邪

行. 復有一類補特伽羅. 是其有學已見諦

[&FFFF]#. 由住放逸於現法中不般涅槃. 當知

是名於增上慧第三邪行. 如是略引隨順

1此論境智應調伏宗要摩2□理迦. 其餘

一切隨此方隅皆當覺了

攝事分中本母事序辯攝

如是已說毘奈耶事摩□理迦. 云何名爲摩

□理迦事. 謂若素□纜摩□3理迦. 若毘奈

耶摩□理迦. 總略名一摩□理迦. 雖更無

別摩□理迦. 然爲略攝. 流轉還滅雜染淸淨

中        欄

雜說法故. 我今復說分別法相摩□理迦.

□[&FFFF]#南曰.

要由餘釋餘    非卽此釋此

於前略序事    自後當廣辯

若有諸法應爲他說. 要以餘門先總標擧.

復以餘門後別解釋. 若如是者名順正理.

非卽此門先總標擧. 還以此門後別解釋.

如先總擧云何有爲後別釋言所謂五蘊.

若如是者名順正理. 非先總擧雲何有爲

後別釋言所謂有爲. 如是一切應隨覺了.

略由二相. 應知建立分別法相摩□理迦.

一者先略序事. 二者卽依如是所略序事

後當廣辯. 云何名爲先略序事. 謂略序流

轉雜染品事及以還滅淸淨品事. 雲何流轉

雜染品事. 謂六識身自性所依所緣助伴事.

若蘊界處事. 若諸緣起處非處事. 若三受事.

若三世事. 若四緣事. 若諸業事. 若煩惱事. 若

三界事. 謂欲界等. 若十有事. 謂欲有. 色有.

無色有. 那落迦有. 傍生有. 鬼有. 天有. 人有.

業有. 中有. 由別離欲善趣惡趣招引趣向

有差別故. 若十一識住事. 謂四識住與七

識住總合說故. 若九有情居事. 如經廣說.

若五趣事. 若四生事. 若四入胎事. 若四得自

體事. 若四食事. 若四言說事. 若四法受事. 若

四顚倒事. 若苦諦事. 若集諦事. 如是等類.

名爲略序流轉雜染品事. 云何還滅淸淨品

事. 謂滅諦事. 若道諦事. 若三摩地事. 若諸智

事. 若此所引諸功德事. 若七正法事. 若七

正作意觀察事. 若三十七菩提分法事. 若四

下       欄

行[&FFFF]#事. 若四法[&FFFF]#事. 若奢摩他毘[&FFFF]#舍那事.

若四修定事. 若三福業事. 若三學事. 若四沙

門果事. 若四證淨事. 若四聖種事. 若三乘事.

若四4門記事. 如是等類. 名爲略序還滅淸

淨品事. 如是等事廣辯建立. 隨其所應. 如

前所說彼彼地中及諸攝分. 應知其相. 又

一切事以要言之. 總有五事. 一者心事. 二

者心所有法事. 三者色事. 四者心不相應行

事. 五者無爲事. 云何卽依如是所略序事

後當廣辯. 謂略由四相廣辯彼事. 何等爲

四. 一異門差別故. 二體相差別故. 三釋詞

差別故. 四品類差別故. 異門體相釋詞差

別. 如攝釋分應知其相. 品類差別復有八

種. 一建立有非有異非異性差別. 二建立界

5地差別. 三建立時分差別. 四建立方所差

別. 五建立相續差別. 六建立分位差別. 七

建立品分差別. 八建立道理差別. 由如是

等八種差別. 於一切事品類差別. 應隨覺

了. 云何建立有非有異非異性差別. 謂有略

說有三種有. 一者實有. 二者假有. 三者勝

義有. 云何實有. 謂諸詮表法有名可得有

事可得. 此名於事無□而轉. 非或時轉或

時不轉. 當知是名略說實有. 如於色等諸

法聚中. 建立墉室軍林草木衣食等6相. 此

*相唯於此聚隨轉. 於餘退還. 色等諸*相

於一切處皆悉隨轉. 是故此*相所詮實有.

當知餘*相所詮假有. 又此假有略有六種.

一聚集假有. 二因假有. 三果假有. 四所行

假有. 五分位假有. 六觀待假有. 聚集假有

經數:一五七九

經名:瑜伽師地論卷第一百

頁數:八七九

上      欄

者. 謂爲隨順世間言說易解了故. 於五蘊

等總相. 建立我及有情補特伽羅衆生等想.

此想唯能顯了此聚. 是故說名聚集假有. 因

假有者. 謂未來世可生法行由未生故. 雖

非實有. 而有其因當可生故. 名因假有. 果

假有者. 所謂擇滅是道果故. 不可說無. 然

非實有. 唯約已斷一切煩惱. 於當來世畢

竟不生而假立故. 所行假有者. 謂過去世已

滅諸行. 唯作現前念所行境. 是故說名所

行假有. 已謝滅故. 而非實有. 分位假有者.

謂生等諸心不相應行. 如前意地已標辯釋.

卽於諸行由依前後有及非有. 同類異類

相續分位假立生等. 非此生等離諸行外

有眞實體而別可得. 觀待假有者. 1謂虛空

非擇滅等. 虛空無爲待諸色趣而假建立. 若

於是處色趣非有假說虛空. 非離色無所

顯法. 外別有虛空實體可得. 非無所顯得

名實有. 觀待諸行不俱生起. 於未來世不

生法中. 立非擇滅無生所顯. 假說爲有. 非

無生所顯可說爲實有. 云何勝義有. 謂於

其中一切名言一切施設皆悉永斷. 離諸戱

論. 離諸分別. 善權方便說. 爲法性眞如實

際空無我等. 如菩薩地眞實義品第四所知

障淨智所行眞實. 應知其相. 與上相違. 當

知非有. 又由四種別無別故. 應知建立異

不異性. 一由所因別無別故. 二由所依別

無別故. 三由作用別無別故. 四由時分別

無別故. 若所因等諸法異相差別可得. 此

異於餘. 若無異相差別可得. 此前及後與

中        欄

現無異. 時分別者. 謂一切行唯殺那住. 卽

此自體還望自體. 說爲不異. 過殺那後說

名爲異. 由彼爲種而此得生. 說爲所因. 若

由眼等及大種等爲依而轉. 說名所依. 若

一切行別別功能. 說名作用. 如是名爲建

立第一有非有異非異性品類差別. 云何建

立界地差別. 謂欲色無色三界差別. 言欲界

者. 謂下從無間上超他化至魔羅宮. 其

中諸行皆因欲界煩惱所生. 於其三世與

彼煩惱爲所依止. 彼品[&FFFF]#重之所隨縛爲

彼所繫. 又欲界中一切煩惱全未離欲. 非

定地攝. 色無色界一切煩惱一分離欲. 定地

所攝. 餘煩惱相如前應知. 言色界者. 謂四

靜慮幷靜慮中間有十七地. 無色界者. 謂

空處等四無色地. 云何建立時分差別. 謂於

過去世有無間已滅. 有□近已滅. 有久遠

已滅. 於未來世有無間將生. 有□近當

生. 有久遠當生. 於現在世有2刹那現在.

有衆同分現在. 有相續未滅現在. 云何建

立方所差別. 謂有色諸法據處所故. 得有

遠近方所差別. 無色諸法由無色故. 無據

處所. 若依色法而得生起. 卽於其處說

有方所. 此由轉相故. 非據處所故. 有色

諸法具由二種. 云何建立相續差別. 當知

相續略有四種. 自他根境有差別故立四

相續. 一自身相續. 二他身相續. 三諸根相

續. 四境界相續. 二是假建立. 二是眞實義. 云

何建立分位差別. 謂苦分位. 樂分位. 不苦

不樂分位. 卽是能順三受諸法. 云何建立

下         欄

品分差別. 當知建立所能治二品差別. 謂

染不染法. 下劣勝妙法. [&FFFF]#細法. 執受非執受

法. 有色無色法. 有見無見法. 有對無對法. 有

爲無爲法. 有漏有漏法. 有諍無諍法. 有愛

味無愛味法. 依耽嗜依出離法. 世間出世

間法. 墮攝非墮攝法. 當知此中. 由五因緣

建立染法. 一者於三受中如其所應爲雜

染故. 二者能遍攝受諸煩惱品[&FFFF]#重性故.

三者能遍攝受現法當來非愛果故. 四者能

遍連結生相續故. 五者能遍障□一切善法

及於所知障智生故. 由是因緣名爲染法.

與是相違. 應當了知不染法相. 此不染法

略有二種. 謂善無記. 由臭爛不淨及煩惱

不淨故. 名不淨. 由於此中諸所有受皆悉

是苦故. 名爲苦. 由無常性故. 名不堅. 若

由如是勝義道理. 性是不淨. 性是其苦. 性

是不堅. 其性鄙穢名爲下劣. 超過於此應

知勝妙. 又相待故下劣勝妙二相差別. 謂待

色界欲界是劣. 待無色界色界是劣. 若待

涅槃三界皆劣. 如是等類應當了知. 微著

差別故. 淨穢差別故. 勢用差別故. 應知建

立色趣[&FFFF]#細. 軟等品類有差別故. 應知建

立無色諸法所有[&FFFF]#細. 又有色法無色法由

世俗勝義理易了難了故. 應知[&FFFF]#細二種

差別. 微謂極微聚. 著謂所餘聚. 淨謂中有上

地色聚. 穢謂餘有下地色聚. 言勢用者. 謂

若是處有地大等勢用增强. 雖與餘聚其

物量等. 而能勝餘[&FFFF]#顯可得. 軟等品類有

差別者. 謂樂等諸受信等諸法軟中上品

經數:一五七九

經名:瑜伽師地論卷第一百

頁數:八八○

上          欄

類差別. 執受法者. 謂諸色法爲心1心所之

所執持. 由託彼故心心所轉安危事同. 同

安危者. 由心心所任持力故. 其色不斷不

壤不爛. 卽由如是所執受色. 或時衰損

或時攝益. 其心心所亦隨損益. 與此相違.

名非執受. 言有色者. 謂能據方所. 言無

色者. 謂不據方所. 此約所緣領納流轉施

設建立. 言有見者. 謂若諸色堪爲眼識及

所依等. 2示在此彼明了現前. 與此相違. 名

爲無見. 言有對者. 謂若諸色能□他見□

他往來. 與此相違. 名爲無對. 言有爲者. 謂

有生滅繫屬因緣. 與此相違. 應知無爲. 言

有漏者. 謂若諸法諸漏所生. 諸漏[&FFFF]#重之

所隨縛諸漏相應. 諸漏所緣. 能生諸漏. 於

去來今爲漏依止. 與此相違. 應知無漏. 能

與當來生等衆苦爲生因故. 於現法中有

罪性故. 名爲有諍. 與此相違. 名爲無諍. 內

門自體愛染隨故. 名有愛味. 與此相違. 名

無愛味. 外門境界愛著隨故. 名依耽嗜. 與

此相違. 名依出離. 若法有漏有諍有愛味

依耽嗜. 如是一切名爲世間. 若能治此依

世俗諦所起俗智乃所引法亦名世間. 與

此相違. 名出世間. 若諸世間名墮攝法.

3墮有情器欲色無色世間攝故. 若出世間

非墮攝法. 不墮前說世間攝故. 云何建立

道理差別. 謂四道理. 一1相待道理. 二證成

道理. 三作用道理. 四法爾道理. 如是道理差

別分別. 如聲聞地應知其相. 如是八種品

類差別. 及前所說異門體相釋詞差別. 應知

中          欄

如前廣略所序一切事中能正廣辯. 無過

此辯

復次□[&FFFF]#南曰

初聚相攝等   其次成就等

自性等因等   後廣說地等

有九法聚. 攝一切法. 何等爲九. 一善法聚.

二不善法聚. 三無記法聚. 四見所斷法聚. 五

修所斷法聚. 六無斷法聚. 七邪性定法聚. 八

正性定法聚. 九不定法聚. 善等法聚. 廣如意

地已辯其相. 見所斷法聚者謂一切見. 若

依見等貪瞋癡慢. 若惡趣業. 若於諸諦猶

豫疑等. 修所斷法聚者. 謂餘一切所應斷

法. 無斷法聚者. 謂無漏法. 邪性定法聚者. 謂

無間業及斷善根. 正性定法聚者. 謂學無學

所有諸法. 不定法聚者. 謂餘非學非無學

法. 應知此中所有諸法自性相攝他性相應.

或有一類補特伽羅. 成就善法及無記法.

非不善法. 謂諸聖者已離欲貪. 及此異生

除種子法. 或有一類補特伽羅. 成就不善

及無記法. 非諸善法. 謂斷善根補特伽羅

除種子法. 無有成就善不善法. 非無記法.

或唯不善或唯無記而記而可得者. 又於此中應

知諸法如其所應若得若捨. 謂有一類. 由

受所受故. 或捨所受故. 或邪推心故. 或

正推心故. 或轉形故. 或法爾故. 或離欲故.

或加行故. 或退失故. 或得果故. 或死生故. 而

有得捨. 如別解脫律儀等法. 由受彼故得.

由捨彼故捨. 若諸善法由邪推心故捨. 由

正推心故得. 由轉形故. 捨苾芻律儀或苾

下          欄

芻尼律儀. 隨得其一二形生故. 一切永捨.

由法爾故. 世間壞時能入法爾所得靜慮.

由離欲故. 能得上地所有善法. 由加行故.

能發依彼所引功德. 令現在前. 由退失

故. 還得先時諸下劣法. 由得果故. 捨諸世

法. 得出世法及後明淨世間善法. 由死生

故若生下時獲於生得善及不善無記諸法.

若生上時唯得善法及無記法. 諸有所捨.

如其所應亦隨覺了. 無有相違 . 諸心心所

而共相應. 及與相攝. 卽此刹那行還與此刹

那. 又無一切生死諸行可永斷法. 又無諸

行先未曾生□然5令起. 又一切行皆刹那

生. 生刹那後必無停住. 諸行一生一住一滅.

又一切法一一自性無有第二自性可得. 又

定無有同類二法一時相應. 卽由第二自性

無故. 又非一法有乖異相二種作用. 又一

切行依於他轉而不自依. 又非自性與自

性俱. 亦不隨轉. 又非卽此一刹那心與此

刹那心爲所緣. 又非卽此刹那自性與此

刹那自性爲因. 亦非後生爲前生因. 亦非

同類爲異類因. 如不善望善善望不善. 而

作無記異熟果因. 廣說地等

□[&FFFF]#南曰

初諸地諸依   次諦智加行

三摩地根敬   對治行修習

有漏無漏法   諸果諸因緣

立補特伽羅   後遍知究竟

有九種地. 何等爲九. 一資糧地. 二方便地.

三觀行地. 四見地. 五修地. 六有學地. 七無